open-index/open-wikipedia-markdown huggingface dataset:
Regina Zdanavičiūtė

**Regina Zdanavičiūtė** (1925 m. birželio 12 d. Kaune – 2015 m. lapkričio 13 d. Panevėžyje) – lietuvių teatro ir kino aktorė.

## Biografija
1943 m. baigė Panevėžio mergaičių gimnaziją ir Juozo Miltinio dramos studiją, iki 2003 m. dirbo Panevėžio dramos teatre.

## Kūryba
### Vaidmenys teatre
* Ana – I. Franko „Pavogtoji laimė“, rež. J. Miltinis
* Marja Antonovna – Nikolajus Gogolis „Revizorius“, rež. J. Miltinis
* Nadiežda – Maksimas Gorkis „Paskutinieji“
* Natalija – Ivanas Turgenevas „Mėnuo kaime“, rež. J. Miltinis
* Madam Vasar – Emilis Zola „Raburdeno paveldėtojai“, rež. J. Miltinis
* Vasilisa – Jonas Drucė „Kasa Marė“, rež. V. Blėdis
* Boba Vienaakė – Kazys Saja „Devynbėdžiai“, rež. V. Blėdis
* Frida Fiurst – Frydrichas Diurenmatas „Frankas V“, rež. J. Miltinis
* Rožė – Frydrichas Diurenmatas „Fizikai“, rež. J. Miltinis
* Baronienė De Šampinji – Eženas Labišas „Šiaudinė skrybėlaitė“, rež. J. Miltinis
* Ledi Ketrin – Viljamas Somersetas Moemas „Ratas“, rež. R. Banionis
* Melisa Gardner – Albert Ramsdell Gurney „Meilės laiškai“, rež. R. Banionis
* Liusi Kuper – K. Rapoportas „Toliau – tyla“, rež. A. Keleris

### Filmografija
* 1959 m. Juozuko mama – novelė „Mums nebereikia“ kino filme „Gyvieji didvyriai“, rež. Marijonas Giedrys, LKS
* 1965 m. Marcinkienė – Niekas nenorėjo mirti, rež. Vytautas Žalakevičius, LKS
* 1966 m. Vytauto motina – Naktys be nakvynės, rež. Algirdas Araminas, Gediminas Karka, LKS
* 1970 m. Tas prakeiktas nuolankumas, rež. Algirdas Dausa
* 1973 m. Laimingas laimės neradęs, rež. Algirdas Araminas, LKS
* 1976 m. Sodybų tuštėjimo metas, rež. Almantas Grikevičius, LKS
* 1977 m. Liutkuvienė – Mainai, rež. Raimondas Vabalas
* 1978 m. Augulienė – Markizas ir piemenaitė, rež. Algirdas Dausa, LKS
* 1980 m. Faktas, rež. Almantas Grikevičius
* 1981 m. Lošimas be kozirių, rež. Algimantas Kundelis
* 1984 m. Profesorienė – Mano mažytė žmona, rež. Raimundas Banionis
* 1988 m. Jūraitienė – Vilius Karalius, rež. Vidmantas Bačiulis, LTV

## Įvertinimas
* 1974 m. LSSR nusipelniusi artistė
* 1985 m. LSSR liaudies artistė
* 2002 m. nominacija „Labiausiai nusipelniusi panevėžietė meno srityje“

## Šaltiniai
Lietuvos mokslinių bibliotekų asociacija

**Lietuvos mokslinių bibliotekų asociacija** – mokslines bibliotekas ir mokslines bibliotekas turinčias institucijas vienijanti organizacija, įkurta 2001 m. gruodžio 4 d. Vilniuje. 48 nariai (2009 m.).

## Veikla
Lietuvos mokslinių bibliotekų asociacijos įstatai Juridinių asmenų registre įregistruoti 2008 m. rugpjūčio 8 d. Lietuvos mokslinių bibliotekų asociacijos tikslas – prenumeruoti elektronines duomenų bazes Asociacijos nariams ir kitoms bibliotekoms, skatinti virtualių bibliotekų kūrimą, bibliotekose rengti ir diegti pažangias technologijas ir inovacinius projektus, koordinuoti užsienio periodinių leidinių komplektavimą mokslinėse bibliotekose, plėtoti Asociacijos narių informacinius mainus, sudaryti galimybes vartotojams naudotis bibliotekose sukauptais informaciniais ištekliais ir nuotolinio naudojimo duomenų bazėmis, skatinti bibliotekininkų kvalifikacijos kėlimą ir kita.

Koordinuoja Asociacijos narių ir kitų bibliotekų užsakymus joms, nustato bibliotekų keitimosi informacija tvarką, nagrinėja dokumentų apsaugos būdus ir kita. Aukščiausia Asociacijos institucija – visuotinis narių susirinkimas, šaukiamas ne rečiau kaip 2 kartus per metus, jis renka Asociacijos pirmininką. Kolegialaus valdymo institucija – taryba.

Pirmininkė Emilija Banionytė – nuo 2001 m.

## Nariai
# Alytaus kolegija
# Biotechnologijos institutas
# Europos humanitarinis universitetas
# Generolo Jono Žemaičio Lietuvos karo akademija
# ISM vadybos ir ekonomikos universitetas
# Kauno apskrities viešoji biblioteka
# Kauno kolegija
# Kauno medicinos universitetas
# Kauno technikos kolegija
# Kauno technologijos universitetas
# Klaipėdos apskrities viešoji Ievos Simonaitytės biblioteka
# Klaipėdos kolegija
# Klaipėdos universitetas
# Klaipėdos verslo ir technologijų kolegija
# Lietuvos istorijos institutas
# Lietuvių literatūros ir tautosakos institutas
# Lietuvos aklųjų biblioteka
# Lietuvos energetikos institutas
# LCC Tarptautinis universitetas
# Lietuvos aukštoji jūreivystės mokykla
# Lietuvos kūno kultūros akademija
# Lietuvos medicinos biblioteka
# Lietuvos mokslų akademijos biblioteka
# Lietuvos muzikos ir teatro akademija
# Lietuvos nacionalinė Martyno Mažvydo biblioteka
# Lietuvos technikos biblioteka
# Lietuvos veterinarijos akademija
# Lietuvos žemdirbystės institutas
# Lietuvos žemės ūkio biblioteka
# Lietuvos žemės ūkio universitetas
# Mykolo Romerio universitetas
# Panevėžio apskrities Gabrielės Petkevičaitės-Bitės viešoji biblioteka
# Socialinių mokslų kolegija
# Šiaulių apskrities Povilo Višinskio viešoji biblioteka
# Šiaulių kolegija
# Šiaulių universitetas
# Utenos kolegija
# Vilniaus apskrities Adomo Mickevičiaus viešoji biblioteka
# Vilniaus dailės akademija
# Vilniaus Gedimino technikos universitetas
# Vilniaus kolegija
# Vilniaus kooperacijos kolegija
# Vilniaus pedagoginis universitetas
# Vilniaus technologijų ir dizaino kolegija
# Vilniaus teisės ir verslo kolegija
# Vilniaus Šv. Juozapo kunigų seminarija
# Vilniaus universitetas
# Vytauto Didžiojo universitetas
 

## Šaltiniai

## Nuorodos
* Lietuvos mokslinių bibliotekų asociacija
Lietuvos mokslo paminklai

**Lietuvos mokslo paminklai** – Lietuvos tęstinė knygų serija, leista 1982–1996 m. Leido leidykla „Mokslas“, išėjo 16 tomų. Serijos leidimo iniciatoriai – Vilniaus universiteto mokslininkai ir Lietuvos mokslo istorikų ir filosofų asociacija, redakcinės komisijos pirmininkas – Jonas Kubilius. Serijos knygų tiražas 1000-15 000 egzempliorių.

## Leidiniai
* J. Lukoševičius. Prisiminimai ir laiškai, sudarė ir paaiškinimus parašė Vytautas Merkys, 1982 m.
* Vilniaus universitetas amžių sandūroje, redakcinė kolegija, pirmininkas Algimantas Jonas Bikelis, 1982 m.
* J. Vabalas-Gudaitis. Psichologijos ir pedagogikos straipsniai, sud. Alfonsas Gučas, Leonas Jovaiša, 1983 m.
* Ignas Jonynas. Istorijos baruose, sud. V. Merkys, 1984 m.
* Arnoldas Piročkinas ir Algirdas Šidlauskas. Mokslas senajame Vilniaus universitete, 1984 m.
* Jono Jablonskio laiškai, sud. A. Piročkinas, 1985 m.
* Stanislovas Rapalionis, sud. Eugenija Ulčinaitė ir Juozas Tumelis, 1986 m.
* Tomas Žebrauskas ir jo mokiniai, sud. Vladimiras Zubovas, 1986 m.
* Vilniaus akademijos vizitatorių memorialai ir vyresniųjų nutarimai, sud. E. Ulčinaitė, A. Šidlauskas, 1987 m.
* Juozas Dalinkevičius. Sud. Juozas Paškevičius, Algimantas Grigelis, 1988 m.
* Georgo Forsterio laiškai iš Vilniaus, sud. Jonas Kilius, 1988 m.
* Augustinas Janulaitis. Praeitis ir jos tyrimo rūpesčiai, sud. Sigitas Jegelevičius. 1989 m.
* Stasys Biziulevičius. Evoliucinė mintis senajame Vilniaus universitete, 1991 m.
* Jonas Jablonskis. Straipsniai ir laiškai, sud. A. Piročkinas, 1991 m.
* Lietuvių kultūros veikėjų laiškai J. I. Kraševskiui, sud. Bronius Genzelis, 1992 m.
* Profesorius Pranas Jodelė (1871 02 13-1955 12 08), 1996 m.
 

## Šaltiniai
Nendrinis dryžutis

**Nendrinis dryžutis** (*Phalaris arundinacea*) – miglinių (*Poaceae*) šeimos daugiametis žolinis augalas.

Užauga iki 2,2 m aukščio. Stiebas status, plikas. Lapai linijiški, melsvai žalios spalvos. Žiedynas – 20 cm ilgio šluotelė. Nendrinis dryžutis sudaro didelius ir vešlius sąžalynus upių ir ežerų pakrantėse, užliejamose pievose. Lietuvoje dažnas, ypač gausiai auga Nemuno žemupio salpoje.

Nendrinis dryžutis – vertingas pašarinis augalas. Šienaujamas prieš žydėjimą. Šieno derlius – virš 60 cnt/ha.

Nendrinio dryžučio varietetas *Phalaris arundinacea* var. *picta* pasižymi dryžuotais lapais ir auginamas darželiuose kaip dekoratyvinis augalas.

## Šaltiniai
Strypainis

**Strypainis** (*Phalaris*) – miglinių (*Poaceae*) šeimos žolinių augalų gentis, kurios pavadinimas iš graikų k. žodžio *phalaros* – blizgantis; sėklos blizga.

## Rūšys

Lietuvoje auga viena dryžučio rūšis – nendrinis dryžutis (*Phalaris arundinacea*). Anksčiau priskirtas atskirai dryžučio genčiai.

Gentyje apie 18 rūšių.
: 

* Hibridinis strypainis (*Phalaris×daviesii*)
* Kanarinis strypainis (*Phalaris canariensis*)
* Mažasis strypainis (*Phalaris minor*)
* Melsvasis strypainis (*Phalaris coerulescens*)
* Nendrinis dryžutis (*Phalaris arundinacea*)
* *[[Phalaris amethystina]]*
* *[[Phalaris angusta]]*
* *[[Phalaris californica]]*
* *[[Phalaris caroliniana]]*
* *[[Phalaris commutata]]*
* *[[Phalaris lemmonii]]*
* *[[Phalaris paradoxa]]*
* *[[Phalaris platensis]]*
* *[[Phalaris truncata]]*
* Trumpaspyglis strypainis (*Phalaris brachystachys*)
* Vandeninis strypainis (*Phalaris aquatica*) (syn. *P. tuberosa*)

## Šaltiniai
Pūčkorių piliakalnis

**Pūčkorių piliakalnis** – piliakalnis Vilniaus miesto rytinėje dalyje, 0,2 km į pietus nuo S. Batoro g. pervažiavus Vilnios tiltą ir pasukus Pūčkorių gatve į dešinę, Naujosios Vilnios seniūnija, Pavilnių regioninis parkas.

## Tyrimai

Piliakalnis įrengtas atskiroje kalvoje. Aikštelė ovali, pailga šiaurės-pietų kryptimi, 28x20 m dydžio. Pietinėje ir rytinėje jos pakraščiuose supiltas 0,5 m aukščio, 8 m pločio pylimas. Šiaurės-rytų ir pietryčių šlaituose, 3 m žemiau aikštelės yra iki 4,5 m pločio terasa. Šiaurės-rytų-rytinėje pusėje yra 25 m pločio, 6 m gylio griovys-dauba, skiriantis piliakalnį nuo toliau esančios aukštumos. Šlaitai statūs, iki 18 m aukščio. Piliakalnis apaugęs medžiais, aikštelė dirvonuoja, joje stovi aukuras, dvi medinės skulptūros, suolas. Rytiniame šlaite įrengti laiptai.

1984 m. Kęstutis Katalynas aikštelės šiauriniame pakraštyje ištyrė 1 m² dydžio šurfą, rado 50 cm storio kultūrinį sluoksnį su brūkšniuota ir žiesta keramika, geležiniu pjautuvu. Piliakalnis datuojamas I tūkstantmečiu – XIV a. 

Pietinėje ir vakarinėje papėdėje, 0,2 ha plote yra papėdės gyvenvietė, kurioje rasta grublėtos ir žiestos keramikos, geležies gargažių. Buvusios gyvenvietės pakraštyje išlikęs, bet jau išdeginta šerdimi tūkstantmetis ąžuolas. 750 m į šiaurės-rytus yra Naujosios Vilnios pilkapiai.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

## Literatūra
* Lietuvos Respublikos istorijos ir kultūros paminklų sąrašas, V.,1993, p.34
* Lietuvos piliakalniai: atlasas. Vilnius, 2005, t. 3, p. 338–339.
* Aleksiejus Luchtanas, Vytautas Ušinskas. Pjautuvui – tūkstantis metų!. Tiesa, 1984 m. rugpjūčio 23 d.
* Bronius Dakanis. Mažai žinomi Lietuvos piliakalniai. Kultūros paminklai. Vilnius, 1994 m., T. 1. p. 56
* Gintautas Zabiela. Lietuvos medinės pilys. Vilnius, 1995 m., p. 246

## Šaltiniai

## Nuorodos
* Sąrašas:Lietuvos piliakalniai
* Lietuvos piliakalniai. Pūčkoriai
* Hillforts.eu atvirųjų duomenų ištekliai
Drabužis (ežeras)

**Drabužis** – ežeras Lietuvoje, Trakų rajone, Aukštadvario regioniniame parke, 7 km į rytus nuo Aukštadvario, šalia Vilniaus-Marijampolės ir Bijūnų-Onuškio kelių sankryžos. Ilgis šiaurės vakarų – pietryčių kryptimi 1,4 km, didžiausias plotis siekia 1 km. Altitudė 133,1 m. Giliausia vieta 28,5 m. Krantai daugiausia statūs, aukšti, ardomi, tik šiaurinės ir vakarinės įlankų galuose – žemi. Ežerą supa Spindžiaus miškas. Atabradas padengtas smėliu, siauras. Drabužio ežeru prateka Strėvos upė, taip pat įteka vienas upelis šiaurėje (D-1), ir rytuose (iš Drabužaičio ežero).

Drabužio šiauriniame krante įsikūręs Drabužninkų kaimas. Veikia 2 kaimo turizmo sodybos. Šiaurrytine pakrante eina kelias Nr.4740 (Drabužninkai – Karaliūnai – Bičiūnai).

## Šaltiniai
Lietuvos mokslas (leidinys)

**Lietuvos mokslas** – tęstinis iliustruotas mokslo darbų leidinys, einantis nuo 1990 m. Vilniuje. Redakcija – Gedimino pr. 3-21.

## Istorija
Pirmaisiais metais leistas kaip pasaulio lietuvių mokslo, švietimo ir kultūros mokslinis žurnalas. Iki 1993 m. ėjo pavadinimu „Mokslas ir Lietuva“ lietuvių ir anglų („Science, Arts and Lithuania“ ir „Science and Arts of Lithuania“) kalbomis, nuo 1993 m. eina tik lietuvių kalba. Leido bendrovė „Lituanus“, nuo 1993 m. – bendrovė „Lietuvos mokslas“, nuo 2005 m. – Lietuvos mokslų akademijos bendrovė „Mokslotyros institutas“.

„Lietuvos mokslas“ spausdina mokslotyros straipsnius, monografijas, studijas ir kt. Kasmet išleidžiamos 4-5 knygos, iki 2007 m. išėjo 72 knygos. Steigėjas ir redaktorius nuo 1990 m. Algimantas Liekis. (2007 m.). Tiražas 1990 m. – 4000 egz. lietuvių kalba ir 2000 egz. anglų kalba, 1997 m. – 1200 egz., 2010 m. – 700 egz. 

## Bibliografija
* Mokslas Vakarų krašte, 1998 m.
* Vytautas Gudelis. Lietuvos įjūris ir pajūris, 1998 m.
* Stasys Biziulevičius. Lietuvos zoologijos istorijos bruožai, 1999 m.
* Augalų selekcija, 1998 m.
* Algimantas Liekis. Lietuvių tautos – lietuvių kalbos likimas, 3 tomai, 2005 m.
* Rolandas Pavilionis. Prasmė ir tapatumas, arba Kelionė į save, 2005 m.
* Edmundas Ganusauskas. Aukštumos, 2005 m.
* Algimantas Liekis. Lietuvių tautos prisikėlimas, 2007 m., ISBN 9986-795-42-17
* Algimantas Liekis. Sparnuotoji Lietuva, 2008 m. 

## Šaltiniai
Drozofilos

**Drozofilos** (*Drosophila*) – vaisinių muselių (*Drosophilidae*) šeimos vabzdžių gentis.

Kūno ilgis iki 3,5 mm. Gyvena ten, kur sandėliuojami vaisiai ir daržovės. Lervos gyvena pūvančiose, rūgstančiose augalų atliekose. Greitai dauginasi, todėl intensyviai naudojamos genetiniuose tyrimuose.

Lietuvoje žinoma 12 drozofilų rūšių. Dažniausios – paprastoji vaisinė muselė (*Drosophila melanogaster*), juostuotoji drozofila (*Drosophila fasciata*).

## '''Ankstyvasis vystymasis'''

Apvaisintas *Drosophila* kiaušinėlis vykdo mitozes be citokinezės, susidaro **sincitiumas** (angl. *syncytium*) arba daugiabranduolė citoplazma. Visi branduoliai migruoja ir išsidėsto žievinėje citoplazmoje, susidaro **sincitinė blastoderma** (angl. *syncytial blastoderm*). Kai kiaušinėlio branduolių skaičius pasiekia 600, vyksta **celiularizacija** (angl. *cellularization*). Kiekvienas branduolys apgaubiamas plazminės membranos. Šios stadijos kiaušinėlis vadinamas **ląsteline blastoderma** (angl. *cellular blastoderm) [2}* 

## Šaltiniai
2. Molecular Biology of the Cell 8th edition, B. Alberts, et al.
Bendžiukų piliakalnis

**Bendžiukų piliakalnis** – piliakalnis Molėtų rajone, Bendžiukuose (Joniškio seniūnija), kelio Joniškis-Žydavainiai dešinėje pasukus šiaurėn į dešinę, už 400 m, keliuko dešinėje pusėje, Narakio ežero vakariniame krante. 

## Piliakalnis

Piliakalnis labai apardytas arimų, įrengtas aukštumos rytiniame krašte. Iš pietų jį saugojo Juodonių pelkė. Aikštelė ovali, pailga šiaurės-pietų kryptimi, 70x50 m dydžio, 2 m žemesniu pietiniu galu. Joje rasta brūkšniuotos ir lygios keramikos. Piliakalnio vakariniame šlaite, 1 m žemiau aikštelės yra 30 m pločio terasa - greičiausiai sunaikintų įtvirtinimų vieta. Šlaitai vidutinio statumo, 13 m aukščio, vakarinis šlaitas nuolaidus, 4-5 m aukščio. Piliakalnis datuojamas I tūkstantmečio antrąja puse - II tūkstantmečio pradžia.

200 m į pietryčius nuo piliakalnio, kitapus upelio, 1 ha plote yra papėdės gyvenvietė, kurioje rasta grublėtos keramikos. Greta jos buvo I a. - VI a. Graužinių pilkapynas, tyrinėtas 1940 m., vėliau sunaikintas.

## Šaltiniai

* Adolfas Tautavičius. Dubingių apylinkių archeologiniai paminklai. Dubingiai. Vilnius, 1960 m.

## Nuorodos
* Bendžiukų piliakalnis
* Hillforts.eu atvirųjų duomenų ištekliai
Siauralapė druskė

**Siauralapė druskė** (*Salsola pestifer*) – burnotinių (*Amaranthaceae*) šeimos augalų rūšis.

Tai nedidelis, iki 1 m aukščio užaugantis krūmokšnis. Lapai siūliškai cilindriški. Auga prie geležinkelių, upių pakrantėse.

## Šaltiniai
Smiltyninė druskė

**Smiltyninė druskė** (*Salsola kali*) – burnotinių (*Amaranthaceae*) šeimos vienmetis augalas. Tai nedidelis, iki 60 cm aukščio užaugantis krūmokšnis. Lapai linijiški arba linijiškai yliški. Augalas pilkai žalios spalvos, kartais su raudonu atspalviu. Lietuvoje neretai sutinkama pajūrio smėlynuose..

Iš smiltyninės druskės pelenų išgaunamas natrio karbonatas.

## Biologinės savybės
Tai yra vienmetis augalas, priklausantis halofitams (druskingų vietų augalams). Geba ištverti druskų poveikį ir vandens trūkumą. Žydi vasaros viduryje, žiedai – žalsvi, neišvaizdūs. Rudenį augalas džiūsta ir vėjas išbarsto sėklas, ridendamas visą kerą (kaip „riedantį augalą“). Vienas augalas gali išbarstyti iki 250 000 sėklų, tačiau jos nėra ilgaamžės – dauguma sudygsta per pirmuosius metus.

## Apsauga
Augalas yra Lietuvos Raudonojoje knygoje, nes nyksta dėl invazinių rūšių (pvz., raukšlėtalapio erškėčio, muilinės gubojos) plitimo; pakrančių apaugimo nendrynais; saugoma Kuršių nerijos nacionaliniame parke.

## Šaltiniai
Šlaitinė druskė

**Šlaitinė druskė** (*Salsola collina*) – burnotinių (*Amaranthaceae*) šeimos vienmetis augalas.

Tai nedidelis, iki 100 cm aukščio užaugantis krūmokšnis. Lapai siūliški. Lietuvoje šlaitinė druskė labai reta, atkeliavusi iš kitų kraštų.

## Šaltiniai
Kai aš mažas buvau

**Kai aš mažas buvau** – 1968 m. Lietuvos kino studijoje estų rašytojo Mati Unto apysakos „Lik sveikas, rudas katine“ motyvais sukurtas meninis filmas. Filmo trukmė – 70 min.

## Kūrybinė grupė
* Scenarijaus autorius – Icchokas Meras, Algirdas Araminas;
* Režisierius statytojas – Algirdas Araminas;
* Kompozitorius – Algimantas Apanavičius;
* Operatorius – Donatas Pečiūra;
* Montažo režisierius – Mingailė Murmulaitienė;
* Dailininkas statytojas – Algirdas Ničius;
* Garso operatorius – Petras Lipeika;
* Kostiumų dailininkas – Viktorija Bimbaitė.

## Vaidina
* Julija Kavaliauskaitė – Eglė;
* Linas Kriščiūnas – Tomas;
* Gediminas Karka – klasės auklėtojas, chemijos mokytojas;
* Bronius Babkauskas – provincialas;
* Juozas Miltinis – žirgyno sargas;
* Kazimieras Valaitis – dailininkas;
* Elena Savukynaitė – nuomininkė Gina, aktorė;
* Elena Remišauskienė – Tomo teta;
* Henrika Hokušaitė – Eglės motina;
* Vytautas Kernagis – klasiokas Gedas Kernagis;
* Jonas Kavaliauskas – aktorius;
* Dalia Krikščiūnaitė – mergytė.

## Siužetas
Veiksmas vyksta septintojo dešimtmečio Vilniuje. Tarp abiturientų Tomo ir Eglės įsižiebia pirmoji meilė. Tačiau jų draugystė susiduria su išbandymais: jaunuolių santykiams nepritaria Tomo teta, pas kurią vaikinas gyvena, pavydą sukelia dailininkas, mokantis Eglę tapyti. Vaikinas absoliutina savo išgyvenimus, neklauso suaugusiųjų patarimų, nors pats dar nemoka nei savęs analizuoti, nei valdyti jį užgriuvusių permainingų nuotaikų. Tomas ima blaškytis, nustoja lankyti mokyklą, pasigeria, o pabėgęs iš namų prieglobstį randa kaimynės, pantomimos aktorės Ginos bute. Jaunuoliams vėl susitikus Eglė išmintingai žengia pirmąjį susitaikymo žingsnį.
Ichnotaksonas

**Ichnotaksonas** - pagal Tarptautinį Zoologinės nomenklatūros kodeksą tai „taksonas, aprašytas pagal fosilizuotas organizmų veiklos žymes“. Ichnotaksonai yra klasifikavimo vienetai, naudojami identifikuoti ir atskirti skirtingiems fosilizuotiems pėdsakams. Ichnologai tokius pėdsakus priskiria genties ir rūšies rango taksonams (ichnogentims ir ichnorūšims), kas primena organizmų aprašymą Linėjaus taksonomijoje.

Ichnotaksonų aprašymams yra naudojamos olų, urvelių, išgraužų, pėdsakų, šliūžių, koprolitų, gastrolitų, išvamų, lizdų, lapų minų, kandimo ir graužimo žymių fosilijos, taip pat kokonų, lėliukų išnarų, voratinklių, galų ir panašios fosilijos.
Jonas Kavaliauskas

**Jonas [[Kavaliauskas]]**:

* Jonas Kavaliauskas (1920) – teatro aktorius;
* Jonas Kavaliauskas (1938) – choro dirigentas, pedagogas;
* Jonas Kavaliauskas (1944) – futbolininkas.
Piktai

**Piktai** buvo šiaurės ir rytų Škotijos genčių konfederacija, gyvavusi nuo romėnų laikų iki X a. Jie gyveno į šiaurę nuo Forto ir Klaido upių. Piktai laikomi kaledonų ir kitų genčių, minimų senovės romėnų ar paminėtų Ptolemėjaus žemėlapyje. Piktija (Piktavija) palaipsniui prijungė gėlų karalystę Dál Riatą ir sukūrė Albos karalystę. Alba plėtėsi prijungdama britų ir Bernicijos teritorijas ir iki XI a. piktai susiliejo su šiaurės britais ir atsirado škotai.

Archeologija duoda žinių apie piktų visuomenę. Nors išliko labai mažai piktų raštų, jų istorija nuo VI a. gerai žinoma iš įvairių šaltinių, įskaitant Bede *Historia ecclesiastica gentis Anglorum*, šventųjų gyvenimų aprašymų ir Airijos analų.
Britney Spears diskografija

Jungtinių Amerikos Valstijų pop dainininkės **[[Britney Spears]] diskografija** susideda iš šešių studijiniai albumų, dviejų kompiliacinių albumų, iš vieno EP, 32 singlų ir aštuonių DVD albumų. Visus albumus, singlus, DVD, EP yra išleido įrašų kompanija „Jive Records“.

Britney Spears debiutinis albumas „…Baby One More Time“ buvo išleistas 1999 m., ir tai kol kas yra didžiausiu tiražu parduotas debiutinis moters atlikėjos albumas per visą JAV muzikos istoriją: 2008 metų duomenimis, iki šiol yra parduota 25 milijonų kopijų. Taip pat jis yra 4 vietoje kaip didžiausiu tiražu parduotas moters albumas, bei 27 vietoje didžiausiu tiražu parduotas albumas JAV istorijoje. Debiutinis singlas „…Baby One More Time“ tapo pirmuoju ir vieninteliu singlu pasiekusiu #1 vietą daugiau nei penkiasdešimt valstybėse, taip pat tai vienintelis singlas muzikos istorijoje, kuris daugiau nei keturiasdešimt šalių pirmoje vietoje buvo tą pačią savaitę (1999 m. vasario 13 d.). Britney vienintelė atlikėja muzikos istorijoje, kurios pirmieji keturi albumai debiutavo pirmoje vietoje su daugiau nei 500 000 albumo kopijų parduotų per savaitę. Pasak RIAA, ji yra pardavusi daugiau nei 6 mln. singlų kopijų vien JAV. Britney Jean Spears nominuota „Grammy“ apdovanojimams, tačiau laimėjo tik vieną 2005 m. kategorijoje „Geriausias šokių muzikos įrašas“, už singlą „Toxic“. Britney Spears yra aštunta pagal albumų pardavimus moteris JAV, pardavusi 36 mln. albumų kopijų. Taip pat yra viena iš sėkmingiausių muzikos atlikėjų per visą muzikos industrijos istoriją, pardavusi 88 mln. albumų kopijų visame pasaulyje. Yra 55 žmogus pardavęs daugiausiai įrašų pasaulyje.

## Albumai

### Studijiniai albumai

### Kompiliaciniai albumai

### Albumų Atestacijos

## Singlai

### Kitos pakliuvusios į topą dainos

### Singlų Atestacijos
* ARIA: Australija IFPI: Austrija CRIA: Kanada  IFPI: Vokietija SNEP: Prancūzija NVPI: Nyderlandai  IFPI: Norvegija  IFPI: Švedija IFPI: Šveicarija RIAA: JAV  BPI: JK

## DVD
* 1999: *[[Time Out with Britney Spears]]*
* 2000: *[[Live and More!]]*
* 2001: **'
* [[2002]]: ''[[Live from Las Vegas]]''
* [[2004]]: ''[[In the Zone (DVD)|In the Zone]]''
* 2004: ''[[Greatest Hits: My Prerogative (DVD)|Greatest Hits: My Prerogative]]''
* [[2005]]: ''[[Britney & Kevin: Chaotic]]''
* [[2009]]: **'

## Vaizdo klipai

## Turai
* 1999: *[[…Baby One More Time Turas]]*
* 2000: *[[Crazy 2K Turas]]*
* 2000: *[[Oops!… I Did It Again World Turas]]*
* 2001–2002: *[[Dream Within a Dream Turas]]*
* 2004: *[[The Onyx Hotel Turas]]*
* 2007: *[[The M+M's Turas]]*
* 2009: *[[The Circus Starring: Britney Spears]]*

## Kitos dainos

## Šaltiniai

## Nuorodos
* Britney Spears – Oficiali Internetinė Svetainė
* Neišleista Britney Spears  Informacija apie neišleistas dainas ir albumus.
* Britney Diskografija Britney.lt
Euroskepticizmas

**Euroskepticizmas** – politinis judėjimas, prieštaraujantis tolimesnei Europos integracijai ar iš viso Europos Sąjungos egzistavimui. Tai nėra vieninga ideologija, kadangi euroskeptikų požiūris į Europos Sąjungos ateitį skirtingas. Ypač euroskeptikai neigiamai vertina Lisabonos sutartį ir galimą Europos konstitucijos įvedimą.

Pagrindiniai išskiriami euroskepticizmo motyvai:

* Rytų ir Vidurio Europoje priešinamasi ES vykdomai politikai, kaip naikinančiai tautinį identitetą, moralines vertybes, kuri lyginama su komunizmo vykdytu nutautinimu. Euroskepticizmas gajus ir Jungtinėje Karalystėje, nes ES suvokiama kaip kelianti grėsmę tradiciniam britų gyvenimo būdui. Dalis Europos parlamento nutarimų turi viršesnę galią negu vietiniai nutarimai, be to, ratifikavus Lisabonos sutartį būtų sukurta Europos konstitucija, kuri dar labiau įgalintų bendrasąjunginius interesus virš nacionalinių interesų
* Kaip problema iškeliama Briuselio biurokratija – brangiai kainuojanti, neefektyvi, stabdanti ekonomikos vystymąsi
* Pavojus nacionalinėms rinkoms dėl Vakarų Europos įmonių konkurencijos ir globalizacijos, euro įvedimo
* Vakarų valstybėse padidėjusi imigracija, dėl ko sunkiau rasti darbą vietiniams, krinta socialinis lygis, tuo tarpu Rytų Europoje bijomasi galimo afrikiečių, arabų ir kitų neeuropietiškos kilmės gyventojų imigracijos.
APM

**APM** gali reikšti:

* Alignability Process Model – supaprastintas ir konkretizuotas ITIL teorijos derivatyvas, 1999-aisiais sukurtas „Service Management Partners“ kompanijoje.
* *Actions per minute* (Veiksmai per minutę) – pajėgų valdymo sparta realaus laiko strategijos žaidimuose.
Relapse

**Relapse** – šeštasis amerikiečių reperio Eminem studijinis albumas albumas, išleistas 2009 m. gegužės 19 d. Tai – pirmasis atlikėjo albumas per ketverius metus ir laikomas jo sugrįžimu į sceną po kūrybinio bloko bei priklausomybės raminamiemsiems. Jam pristatyti išleisti penki singlai: „Crack a Bottle“, „We Made You“, „3 a.m.“, „Old Time's Sake“ ir „Beautiful“.

Nepaisant vidutiniškų kritikų atsiliepimų, albumas buvo komerciškai sėkmingas. Per pirmąją savaitę JAV parduota per 608 tūkstančiai kopijų ir jis debiutavo pirmojoje „Billboard 200“ reitingo vietoje, tampant penktuoju atlikėjo įrašu, pasiekusiu šią viršūnę. 2022 m. kovo mėnesio duomenimis, JAV parduota per tris milijonus įrašo kopijų ir jis tapęs triskart platininiu. „Relapse“ taip pat pasiekė aukštas daugelio kitų šalių reitingų vietas, tarp jų – ir pirmąją Jungtinėje Karalystėje.

2010 m. vykusiuose „Grammy“ apdovanojimuose albumas laimėjo apdovanojimą už geriausią repo muzikos albumą, o daina „Crack a Bottle“ – už geriausią grupinį repo atlikimą. Daina „Beautiful“ nominuota geriausio solinio repo atlikimo kategorijoje.

2009 m. gruodžio 21 d. išleista nauja albumo versija „Relapse: Refill“, kurioje pridėtos septynios anksčiau neišleistos dainos.

## Dainų sąrašas

## Kūrybinė grupė

**Muzikantai**
* Eminem – vokalas 
* Mark Batson – klavišiniai 
* Dawaun Parker – klavišiniai 
* Trevor Lawrence, Jr. – klavišiniai 
* Mike Elizondo – gitara , klavišiniai , bosinė gitara 
* Eric „Jesus“ Coomes – gitara , bosinė gitara 
* Sean Cruse – gitara 
* Charmagne Tripp – vokalo efektai 
* Traci Nelson – pritariamasis vokalas 
* Jeff Bass – klavišiniai, bosinė gitara, gitara 
* Luis Resto – klavišiniai 

**Techninis personalas**
* Dr. Dre – prodiusavimas , garso suvedimas , projekto vadovas
* Eminem - prodiusavimas 
* Jeff Bass - prodiusavimas 
* Mike Strange – garso inžinerija , garso suvedimas 
* Mauricio „Veto“ Iragorri – garso inžinerija 
* Paul Foley – garso inžinerija 
* Ruben Rivera – garso inžinerija 
* Robert Reyes – garso inžinerijos pagalba 
* Joe Strange – garso inžinerijos pagalba 
* Tommy Hicks, Jr. – garso inžinerijos pagalba 
* Conor Gilligan – garso inžinerijos pagalba 
* Lizette Rangel – garso inžinerijos pagalba 
* Brian Gardner – garso dizainas

## Išnašos
Amalfio hercogystė

**Amalfio hercogija**, *Amalfio hercogystė* () – *de facto* X-XI a. nepriklausoma valstybė Pietų Italijoje, sudaryta iš Amalfio miesto ir jį supusios teritorijos.

Iki 957 m. Amalfio miestas valstybė buvo *Amalfio respublika*
Amalfio hercogija anksčiau buvo didesnės Neapolio hercogijos dalis, valdoma patricijaus. Vėliau Amalfis atsisakė pavaldumo Bizantijai ir 957 m. išsirinko hercogą. Amalfio hercogija tapo ekonomiškai galinga valstybe, prekybos centru, o jos pirkliai apie šimtą metų dominavo Viduržemio jūros regione ir Italijoje, kol vėliau jos prekybinę galią pralenkė šiauresnieji Italijos miestai valstybės Piza ir Genuja.
1073 m. Amalfis prarado savo nepriklausomybę ir atiteko normanams. Amalfis du kartus nesėkmingai bandė išsilaisvinti iš normanų.

## Istorija
Amalfio miestas buvo įkurtas kaip prekybos postas 339 m. 596 m. buvo paskirtas pirmasis Amalfio vyskupas.
838 m. Amalfį buvo užgrobęs Benevento kunigaikštis Sikardas (*Sicardo*), o 839 m. Amalfis išsivadavo ir išsirinko prefektą. Tuose rinkimuose dalyvavo ir gretimas Atranio miestas.
Amalfis padėjo išlaisvinti Sikonulfą, tuo pasipriešindamas tuometiniam Benevento kunigaikščiui.

897 m. savivaldė respublika, nominaliai buvusi Bizantijos dalis, pralaimėjo karą Sorento hercogijai. Prefektas papuolė į nelaisvę, bet vėliau buvo išpirktas.
914 m. prefektas Mastalas I (*Mastalus I*) buvo paskirtas teisėju (patricijumi). 957 m. pastricijus Mastalas II išrinktas hercogu. 958 m. Sergijus nužudė Mastalą II (*Mastalus II*) ir tapo hercogu Sergijumi I, pradėdamas Amalfio hercogų dinastiją.
981-983 m. Amalfį valdė Salerno kunigaikštystė. 987 m. Amalfio vyskupija buvo pakelta į arkivyskupijos rangą.
1034 m. Amalfis tapo pavaldus Kapujos kunigaikštystei, o 1039 - vėl Salerno kunigaikštystei.
  
1073 m. normanas Robertas Gviskaras (*Robert Guiscard*) užkariavo Amalfį ir pasiskelbė Amalfio hercogu ( 'amalfiečių hercogas'). Amalfį ėmė valdyti Sicilijos normanai. 1096 ir 1130 m. Amalfis buvo sukilęs, bet sukilimai buvo numalšinti. Antrasis sukilimas buvo numalšintas 1031 m., kai Amalfį apsiautė sausuma atžygiavusi Sicilijos admirolo Joano kariuomenė ir Georgijaus Antiochiečio laivynas iš jūros.
1135 ir 1137 m. Amalfį nusiaubė Pizos respublikos kariuomenė, ir Amalfis prarado visą įtaką.
2009 m. Ispanijos Grand Prix

**2009 m. Ispanijos Grand Prix** – ketvirtas 2009 m. sezono Formulės 1 Grand Prix, kuris vyko gegužės 8 - 10 dienomis Katalonijos trasoje, Ispanijoje. Tai buvo 18 lenktynės šioje trasoje.

## Penktadienio treniruotės
Penktadienio ryte greičiausias trasoje buvo Jensonas Buttonas su Brawn GP bolidu (1:21.799 min.). Jis aplenkė Jarno Trullį (1:22.154) ir abu BMW-Sauber ekipos pilotus - Robertą Kubicą (1:22.221) ir Nicką Heidfeldą (1:22.658).

Antrojoje dalyje greičiausią ratą įveikė Nico Rosbergas (1:21.588). Antras liko jo ekipos draugas Kazuki Nakajima (1:21.740), trečias - Fernando Alonso (1:21.781).

## Šeštadienio treniruotės
Šeštadienio treniruotėse greičiausi buvo abu Ferrari ekipos pilotai - Felipe Massa (1:20.553) ir Kimi Raikkonenas (1:20.635). Jie abu beveik puse sekundės aplenkė abu Brawn GP pilotus - J. Buttoną (1:21.050) ir Rubensą Barrichello (1:21.163).

## Kvalifikacija
*Pilotai, naudojantys [[KERS]], pažymėti* "‡"

## Lenktynės

Pirmame lenktynių rate į avarijas pateko Jarno Trulli, Adrianas Sutilas, Sebastien Buemi ir Sebastien Bourdais. Iš karto po šio įvykio trasoje pasirodė saugos automobilis. Lenktynėse nugalėjo britas Jensonas Buttonas. Jam tai buvo ketvirtoji jo pergalė per penkerias šio sezono lenktynes. Lenktynių pabaigoje dėl kuro papildymo klaidos Felipe Massa turėjo sumažinti greitį, todėl jį aplenkė Sebastianas Vettelis ir Fernando Alonso.

## Įskaita po lenktynių
;Pilotų įskaita

;Komandų įskaita

* Pateikti tik penki geriausi rezultatai.

## Kita
* Nickas Heidfeldas pagerino Michaelio Schumacherio sėkmingų finišų iš eilės rekordą, finišuodamas 25 kartą iš eilės.

## Išnašos

## Nuorodos
Mis Pasaulis 1981

**Mis Pasaulis 1981** – 31-oji konkurso Mis Pasaulis ceremonija, vykusi Londone. Konkurso nugalėtoja tapo Carmen Josefina Leon Crespo iš Venesuelos. 

## Reultatai
*Mis Pasaulis 1981: **Carmen Josefina Leon Crespo** (Venesuela)

*1 vicemis: **Nini Johanna Soto Gonzalez** (Kolumbija) 
*2 vicemis: **Sandra Angela Cunningham** (Jamaika)
*Finalistės:
**3 vicemis: **Maristela Silva Grazzia** (Brazilija)
**4 vicemis: **Michelle Donnelly** (JK)
**5 vicemis: **Melissa Hannan** (Australija)
**6 vicemis: **Lisa Lynn Moss** (JAV)
*Pusfinalininkės: **Ana Helen Natali** (Argentina), **Dominique van Eeckhoudt** (Belgija), **Earla Stewart** (Kanada), **Geraldine Mary McGrory** (Airija), **Naomi Kishi** (Japonija), **Doris Pontvianne Espinoza** (Meksika), **Rachel Ann Thomas** (Trinidadas ir Tobagas) ir **Juliet Nyathi** (Zimbabvė).

### Specialūs apdovanojimai

*Mis Asmenybė: **Doris Pontvianne Espinoza** (Meksika) 
*Mis Fotogniškiausia: **Melissa Hannan** (Australija)

### Regionų nugalėtojos

* **Afrika:** Juliet Nyathi - Zimbabvė
* **Amerika:** Carmen Josefina Leon Crespo - Venesuela
* **Azija:** Naomi Kishi - Japonija
* **Europa:** Michele Donnelly - JK
* **Okeanija:** Melissa Hannan - Australija

## Dalyvės

## Nuorodos
*Oficiali svetainė
*Rezultatai
Dumblelis (Lazdijų r.)

**Dumblelis** – ežeras pietų Lietuvoje, Lazdijų rajone, 4,5 km į šiaurės rytus nuo Kapčiamiesčio, Ilgininkų hidrografiniame draustinyje. Išsidriekęs iš šiaurės rytų į pietvakarius 1,05 km, didžiausias plotis 0,21 km. Altitudė 110,6 m. Krantai daugiausia statūs, aukšti, daugiausia apaugę medžiais. Iš pietų prieina Ilgininkų miškas, iš vakarų – Dzelkų miškas. Aplink šiaurines pakrantes vietomis plyti dirbami laukai. Šiaurėje įteka Ilgio upelis iš Ilgio ežero, o pietuose išteka Rietaviškės upelis į Dumblinio ežerą (Baltosios Ančios baseinas).

Prie Dumblelio įsikūręs Juškonių kaimas.

## Šaltiniai
Larry Rudolph

**Larry Rudolph** yra JAV muzikos talentų asmeninis vadybininkas bei prodiuseris. Jis geriausiai žinomas kaip žmogus, kuris atrado Britney Spears ir tapo jos asmeniniu vadybininku. Larry jai atstovavo nuo 1999–2004 m., o paskui nuo 2007 m. Rudolph taip pat buvo ir kitų muzikantų, kaip antai Ashley Parker Angel, Justin Timberlake, 98 Degrees, Nick Lachey, The Backstreet Boys, Jessica Simpson, O-Town, Toni Braxton, Brooke Hogan ir DMX, o dabar kylančios roko grupės Adelitas Way, vadybininkas.

## Biografija
Larry gimė Bronkse, Niujorko valstijoje. Užaugo Niujorko mieste. Pabaigė mokslus Bafalo universitete, Hofstra teisės mokykloje. 1992 m. Larry įkūrė pramogų teisės firmą pavadinimu „Rudolf and Bear“. 1995 m. Rudolph atrado Britney Spears ir įkūrė „Reigndeer Entertainment“. Per šią kompaniją Larry tvarko su Britney susijusius reikalus, taip pat per ją prodiusavo 2002 m. filmą „Kryžkelės“ ir du realybės šou: „Newlyweds“, ir „There and Back“. Be „Reigndeer Entertainment“, Larry Rudolph neseniai įkūrė su Nicole Winnaman kompanijas „Total Entertainment and Arts Marketing“. Kompanija dirbs su tokiais klientais kaip Avril Lavigne, Britney Spears, Madonna, Bon Jovi ir kt.

## Nuorodos
* Larry Rudolph MySpace puslapis;
* Reigndeer Entertainment oficialus MySpace puslapis.
Aleksejus Kiričenka

**Aleksejus Kiričenka** (, , g. 1908 m. vasario 25 d. Chersono srityje, Ukraina – 1975 m. gruodžio 28 d. Maskvoje) – tarybinis partinis ir valstybės veikėjas, buvęs TSKP CK Politinio biuro narys.

Biografija
1936 m. baigė Azovo-Juodosios jūros socialistinės žemėtvarkos inžinierių – mechanikų institutą, dirbo žemės ūkio mechanizacijos technikumo dėstytoju, mokymo dalies vedėju.

1938–1941 m. – Ukrainos KP CK aparato darbuotojas. Patiko tuomet Ukrainą valdžiusiam N. Chruščiovui ir stulbinamai sparčiai kilo pareigose: CK instruktorius, Kadrų sektoriaus vedėjas, Pramonės skyriaus vedėjas. 1941–1945 m. – Ukrainos KP CK sekretorius pramonei, vėliau – kadrams. Karo metais- kelių frontų karinių tarybų narys, generolas majoras intendantas. 1945–1949 m. – partijos Odesos miesto ir srities komitetų pirmasis sekretorius.

1949–1953 m. – Ukrainos KP CK antrasis sekretorius, 1953–1957 m. – pirmasis sekretorius (pirmas ukrainietis Ukrainos KP vadovo pareigose).

1957–1960 m. – TSKP CK sekretorius, faktiškai antrasis pagal svarbą asmuo partijoje. Po konflikto su N. Chruščiovu 1960 m. sausio mėn. išsiųstas dirbti TSKP Rostovo srities komiteto pirmuoju sekretoriumi, tačiau jau birželio mėn. iš šių pareigų atleistas ir dirbo Penzos prietaisų gamybos mokslinio – tyrimo instituto dyzelinių įrengimų gamyklos direktoriumi. Nuo 1962 m. – pensijoje.

1952–1961 m. – TSKP CK narys, 1953–1955 m. – kandidatas į TSKP CK Politinio biuro narius, 1955–1960 m. – TSKP CK Politinio biuro narys. TSRS Aukščiausiosios Tarybos 2–5 šaukimų deputatas.

Palaidotas Novodevičės kapinėse Maskvoje.
Britney Spears videografija

Tai yra Jungtinių Amerikos Valstijų pop dainininkės Britney Spears oficialūs vaizdo klipai, VHS/DVD albumai.

## Vaizdo klipai

## Vaizdo klipų apdovanojimai ir nominacijos

: *Čia pateikiama nominacijos ir apdovanojimai Britney Spears vaizdo klipų. *'Paryškintosios** kategorijos reiškia, jog kliaps laimėjo apdovanojimą.''

=== …Baby One More Time ===
* Geriausias moters vaizdo klipas
* Geriausias pop vaizdo klipas
* Geriausias naujo atlikėjo vaizdo klipas
* Geriausia choreografija

=== (You Drive Me) Crazy (The Stop! Remix) ===
* Geriausias šokio vaizdo klipas

=== Oops!…I Did It Again ===
* Geriausias moters vaizdo klipas
* Geriausias pop vaizdo klipas
* Žiūrovų pasirinkimas

=== Stronger ===
* Geriausias pop vaizdo klipas

=== I’m A Slave 4 U ===
* Geriausias moters vaizdo klipas
* Geriausias šokio vaizdo klipas
* Geriausia choreografija

=== Boys (The Co-Ed Remix) ===
* Geriausias vaizdo klipas iš filmo

=== Toxic ===
* Geriausias moters vaizdo klipas
* Geriausias pop vaizdo klipas
* Geriausias šokio vaizdo klipas
* Metų vaizdo klipas

=== Piece of Me ===
* **Geriausias moters vaizdo klipas**
* **Geriausias pop vaizdo klipas**
* **Metų vaizdo klipas'''

## DVD

## Taip pat skaitykite
* Britney Spears diskografija
* Britney Spears vardo produkcija

## Nuorodos
* Britney.com – savininkas Sony BMG ir reprezentuoja Britney Spears. (Sony BMG priklauso Jive Records.)
* Oficiali Britney Spears svetainė internete
* Britney.lt Videografija
Borisas Popovas

**Borisas Popovas** (, 1909 m. spalio 23 d. dab. Volgogrado srityje – 1993 m. spalio 19 d. Maskvoje) – buvęs tarybinis partinis veikėjas.

## Biografija
1932–1943 m. – komjaunimo funkcionierius, dirbo geležinkelio transporto politiniuose organuose. 1943–1947 m. – VKP(b) CK Partinės kontrolės komisijos įgaliotinio Riazanės srityje pavaduotojas. 1947–1949 m. buvo VKP(b) CK Aukštosios partinės mokyklos klausytojas.

1949 m. dirbo VKP(b) CK inspektoriumi, 1949–1950 m. – VKP(b) CK įgaliotinio Uzbekijoje aparato inspektorius. 1950–1957 m. – Uzbekijos KP Taškento srities komiteto 2-asis sekretorius. 1958–1961 m. dirbo TSKP CK aparate.

1961 m. rugsėjo 30 d. – 1967 m. balandžio 13 d. buvo Lietuvos KP CK 2-asis sekretorius, LKP CK biuro narys.

1967–1983 m. – TSKP Archangelsko srities komiteto 1-asis sekretorius.

1961–1971 m. – TSKP Centrinės revizinės komisijos narys, 1971–1976 m. – kandidatas į TSKP CK narius, 1976–1986 m. – TSKP CK narys. TSRS Aukščiausiosios Tarybos 6 – 10 šaukimų deputatas. 1999 m. suteiktas Archangelsko miesto Garbės piliečio vardas.
Palaidotas Trojekurovo kapinėse Maskvoje.
Juozas Žilys

**Juozas Žilys** (1942 m. rugsėjo 7 d. Jurbarke – 2024 m. rugsėjo 7 d. Vilniuje) – Lietuvos teisininkas, teisėtyrininkas konstitucionalistas.

## Biografija
1968 m. Vilniaus valstybinio universiteto (VU) Teisės fakultete su pagyrimu baigė teisės studijas, diplomuotas teisininkas.

Aukščiausiosios Tarybos Prezidiumo Juridinio skyriaus teisininkas, kurso Užsienio šalių konstitucinė teisė VU Teisės fakultete dėstytojas. Nuo 1990 m. LR Aukščiausiosios Tarybos-Atkuriamojo Seimo Juridinio skyriaus vedėjas. Juozas Žilys aktyviai dalyvavo rengiant svarbiausių Lietuvos Respublikos įstatymų bei kitų teisės aktų projektus, buvo darbo grupės LR Konstitucijos projektui rengti vadovas.

Nuo 1993 iki 1999 m. Lietuvos Respublikos Konstitucinio Teismo teisėjas, LR KT pirmininkas, nuo 1999 iki 2000 m. LR Seimo pirmininko vyr. patarėjas konstitucinės teisės klausimais, 1999–2019 m. Lietuvos teisės universiteto (nuo 2004 m. – MRU) Teisės fakulteto Konstitucinės teisės katedros docentas, einantis profesoriaus pareigas, 2000–2007 m. MRU Teisės fakulteto dekanas.

## Apdovanojimai
* 1998 m. Norvegijos Karalystės Didžiojo kryžiaus ordinas
* 1999 m. Didžiojo Lietuvos kunigaikščio Gedimino ordino Komandoro kryžius
* 1999 m. Lenkijos Respublikos Karininko kryžiaus ordinas
* 2003 m. Ordino „Už nuopelnus Lietuvai“ Komandoro didysis kryžius
* 2013 m. Ordino „Už nuopelnus Lietuvai“ Didysis kryžius

## Išnašos

## Nuorodos
* LR KT informacija 
* LR teismų savivaldos informacija
VU FF (reikšmės)

**VU FF** gali reikšti:

* Vilniaus universiteto Filosofijos fakultetas (VU FSF);
* Vilniaus universiteto Fizikos fakultetas (VU FF);
* Vilniaus universiteto Filologijos fakultetas (VU FLF).
Šipliškė

**Šipliškė** () – kaimas Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje. Kaimas yra apie 21 km į šiaurės rytus nuo Suvalkų ir 126 km į šiaurę nuo vaivadijos centro Balstogės. Kaimas yra Šipliškės valsčiaus centras. Per kaimą eina vaivadijos kelias Nr..

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Paminklai

* Pirmojo pasaulinio karo kareivių kapinės.

## Nuorodos
* Kaimas žemėlapyje

## Šaltiniai
Konstitucinio proceso teisė

**Konstitucinio proceso teisė** – visuma teisės normų, reguliuojančių konstitucinės justicijos institucijų (pvz., Konstitucinio teismo), kitų subjektų veiklą iškeliant, tiriant, nagrinėjant konstitucines bylas ir vykdant atitinkamus teisinius sprendimus (pvz., KT nutarimus). Kaip proceso teisės šaka konstitucinio proceso teisė atlieka teisinio reguliavimo funkciją.

## Konstitucinio proceso teisės mokslas
Konstitucinio proceso teisė taip pat gali būti suprantama kaip proceso teisėms mokslo dalis. Lietuvoje ji yra dėstoma kurso Konstitucinė teisė metu arba kaip atskiras dalykas. Pvz., MRU Teisės fakultete - Konstitucinis teisminis procesas. Reikalaujama, kad studentai būtų išklausę kursus Lietuvos Respublikos konstitucinė teisė, Lyginamoji konstitucinė teisė ir Konstitucinių ginčų teisė (dėstytojas - prof. Juozas Žilys).

## Literatūra
* Birmontienė T., Jarašiūnas E., Kūris E., Maksimaitis M., Mesonis G., Normantas A., Pumputis A., Vaitiekienė E., Vidrinskaitė S., Žilys J. Lietuvos konstitucinė teisė. Antras leidimas. 2002, LTU Leidybos centras.
Šelmentas

**Šelmentas** () – gyvenvietė Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje. Išsidėstęs šalia Didžiojo Šelmento ežero, iš kurio išteka Šelmentos upė. Išvystytas turizmas: yra slidinėjimo trasa su 5 keltuvais. Yra trasa pradedantiesiems, mėlyna, raudona ir juoda. Slidinėjimo trasos labai populiarios tarp Lietuvos turistų.

Šelmento apylinkių kraštovaizdžiai panašesni į Lietuvos, nei Lenkijos, todėl čia, neturėdami galimybės filmuoti Lenkijoje, kelis filmus lietuviška tematika yra kūrę lenkų režisieriai. Čia ir apylinkėse buvo filmuojami Tadeušo Konvickio Isos slėnis ir Andžejaus Vaidos Ponas Tadas.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 35 žmonės, iš kurių 34 lenkai ir 1 lietuvis. 1975-1998 m. priklausė Suvalkų vaivadijai.

## Nuorodos
* Šelmento laisvalaikio centras (lenk.).

## Šaltiniai
Klevas (ežeras)

**Klevas** arba **Šeipiškių ežeras** () – ežeras Lenkijos šiaurės rytuose – Palenkės vaivadijos Seinų apskrities Seinų valsčiuje. Telkšo penki kilometrai į šiaurės vakarus nuo Seinų. Jo pietrytinėje dalyje iškilę Klevų kaimo trobėsiai, o šiauriniame krante plyti Žvikelių laukai.

Tai rininės kilmės vandens telkinys, ištįsęs šiaurės–pietų kryptimi. Ilgis – 2300 m, plačiausia vieta siekia 450 m. Vaizdingi kalvoti krantai. Vakarinėje dalyje – didokas pusiasalis su šalia iškilusia salele. Į pietus nuo Klevo ežero telkšo Klevaitis, tarp jų iškilęs Klevų piliakalnis.

Šiaurės vakariniame krante išlikęs buvusio Šeipiškių dvaro pastatų kompleksas. XIX a. statytus ponų rūmus su senu parku valdė krašte garsi Habermanų giminė (visi palaidoti Šv. Mykolo Archangelo koplyčioje prie Smalėnų Šv. Izidoriaus Artojo bažnyčios). Dvaro įsteigėjo Mykolo Habermano anūkas Michalas mirė bevaikis, o jo našlė tarpukaryje galiausiai išdalino žemes aplinkiniams valstiečiams ir savo ūkvedžiui. Po Antrojo pasaulinio karo rūmuose buvo įsikūrusi PGR (sovietinio kolūkio analogas) administracija, vėliau nugyventus pastatus nusipirko privatus asmuo. Šeipiškių dvaras, davęs ežerui lenkišką pavadinimą, priklauso jau Krasnopolio valsčiui.

## Šaltiniai
* Jezioro Szejpiszki / sejnenszczyzna.com
* Jezioro Szejpiszki / przewodnikposejnenszczyznie.pl
* Szejpiszki / dworypogranicza.pl
Vižainis (ežeras)

**Vižainis** – () – ledyninės klimės ežeras Lenkijos šiaurės rytuose, Palenkės vaivadijoje, prie sienos su Lietuva, 12 km į pietryčius nuo Vištyčio, šalia Vižainio miestelio.

Ežeras yra vienoje iš aukščiausių Rytų Sūduvos aukštumos vietovių. Ilgis šiaurės-pietų kryptimi 4,3 km, plotis iki 0,6 km. Kranto linija raižyta. Vakarinis krantas status. Tai vienas didžiausių, bet ir sekliausių Suvalkijos ežerų. Ežeras eutrofinis. Gausu vandens gyvūnijos (lydekos, starkiai, unguriai, lynai, karšiai).

Prie ežero esančios gyvenvietės: Vižainis, Burniškės, Vilkupiai, Stankūnai.

## Nuorodos

* Ežero nuotraukos ;
* Aprašymas apie ežerą (lenk.);
* Aprašymas apie Vižainio valsčiaus lankytinas vietas (lenk.).
Sorento hercogystė

**Sorento hercogystė**, *Sorento hercogija* () - maža ankstyvųjų viduramžių hercogija Sorentino pusiasalyje (prie Neapolio įlankos, Italija), kurios centras buvo Sorento miestas.

Pradžioje Sorento hercogijos teritorija buvo Bizantijai priklausiusios Neapolio hercogijos dalis, bet IX a. Sorentas kaip ir Amalfis bei Gaeta atsiskyrė nuo Neapolio ir sudarė atskirą hercogiją. Sorento hercogija daugiausia buvo Amalfio hercogijos vasalė, tik vienintelis hercogas Sergijus IX a. antroje pusėje buvo nepriklausomas.

1035 m. Sorento hercogiją užkariavo Salerno kunigaikščio Gvaimaro IV (*Guaimar IV*) vadovaujami lombardai, ir hercogo sostą užėmė Gvaimaro IV jaunesnysis brolis Gvidas (*Guido*), valdęs iki mirties (po 1073 m.). Po jo mirties Sorento hercogija kuriam laikui atgavo nepriklausomybę. O dar vėliau normanai hercogiją aneksavo.
Gastaldas

**Gastaldas** ( ar *castaldus*,  ar *guastaldo*) – valdytojas Lombardų karalystėje, valdęs tam tikrą karaliaus asmeninio domeno dalį, kuri vadinosi *gastaldija* (*gastaldia* ar *castaldia*). Žodžio kilmė; nuo dviejų prūsiškų žodžių: gasta [= "sklypas"] ir waldan [= "nuosavybė, valda"]. Gastaldas gastaldijoje turėjo civilinę, karinę ir teisinę valdžią. Pagal 643 m. *Edictum Rothari* gastaldai turėjo civilinę valdžią miestuose ir fogto tipo valdžią kaimo vietovėse. Lombardų valdymo laikais domenas buvo padalintas į kelias gastaldijas.

Gastaldai buvo lombardų karalių, kurių sostas buvo Pavijoje, mokami pareigūnai ir atstovai, todėl gastaldai dažnai konfliktuodavo su hercogais. Lombardų karalystės didikai dažnai siekdavo kuo didesnio savarankiškumo.
IX a. gastaldų pareigos sunyko iki praktiškai vien administracinių. Paskutinį lombardų valdymo šimtmetį pareigybė praktiškai išnyko, išliko tik keliose vietose. Gastaldai ilgiau išsilaikė Pietų Italijoje, kur gastaldo titulas dar IX a. buvo lygus grafo titului.
Apie 1200 m. *Uguiccione* iš Pizos veikale „*Magna derivationes*“ mini sąvoką *gastradeus* (klaidingas žodžio *gastaldeus* užrašymas) su prasme 'vietinis valdytojas; vietos administratorius'. 

Milane gastaldų pareigos išliko bažnytinėje sferoje, kur išsilaikė beveik iki viduramžių pabaigos. Gastaldo pareigos Venecijos laivų statyklose išliko iki Napoleono laikų.

## Nuorodos
Krokuvos senamiestis

**Krokuvos senamiestis** () – centrinė, istorinė Krokuvos dalis (administracinė apylinkė Nr. 1). Tai išraiškingiausias šalies senamiestis, nes daugelį metų Krokuva buvo karališkoji Lenkijos sostinė, kol Zigmantas Vaza 1596 m. perkėlė sostinę į Varšuvą. 1978 m. Krokuvos senamiestis įtrauktas į pasaulio kultūros paveldo sąrašą. Nuo 1994 m. priskiriamas prie Lenkijos istorijos paminklų.

Viduramžių Krokuvą juosė 3 km ilgio gynybinė siena su 46 bokštais ir septyniais pagrindiniais vartais. Šios fortifikacijos aplink miestą buvo statomos du amžius. Dabartinis Senamiesčio kaip XIII a. pirklių miesto architektūrinis planas susiformavo po totorių antpuolių 1259 ir 1287 m.287. Jame yra Rynek Główny arba Pagrindinė aikštė, kuri yra didžiausia viduramžių miesto aikštė visoje Europoje. Netoli jos yra keletas svarbiausių istorinių architektūros paminklų - Šv. Marijos bazilika (*Kościół Mariacki*), Šv. Adalberto bažnyčia, Šv. Barboros bažnyčia. Aikštės centre, supama didikų rezidencijų, stovi renesansiniai prekybos rūmai (Sukiennice), kuriuose dabar įsikūrusios suvenyrų ir amatininkų parduotuvėlės bei resoranai bei Krokuvos Nacionalinis Muziejus antrame aukšte. Šalia jų yra Krokuvos rotušės bokštas (*Wieża ratuszowa*).

## Nuorodos
Balčiai (Vižainis)

**Balčiai** () – lietuviškas kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje. Kaimas yra apie 5 km į pietvakarius nuo Vižainio, apie 32 km į šiaurę nuo Suvalkų ir 140 km į šiaurę nuo vaivadijos centro Balstogės. Prie pat Balčių kaimo susikerta trijų valstybių sienos: Lietuvos, Lenkijos ir Rusijos (Karaliaučiaus krašto).

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Žymūs žmonės
* Antanas Vasys-Vasiliauskas (1902-1974) – istorijos mokslų daktaras, JAV lietuvių visuomenės veikėjas

## Nuorodos
* Kaimas žemėlapyje